Helsingin yliopisto vähentää ensi loppuun mennessä lähes tuhat työpaikkaa. Yksi potkut saaneista on Luonnontieteellisen keskusmuseon intendentti Larry Huldén. Hän olisi päässyt eläkkeelle syyskuussa.

Potkuista suivaantunut Huldén ja hänen vaimonsa Lena Huldén poistavat yliopiston nyt testamentistaan.

(artikkeli jatkuu alla)

(artikkeli jatkuu alla)

Larry Huldén ei itse halua kommentoida asiaa julkisesti, mutta Lena Huldén myöntää asian Svenska Ylen ja Aamulehden haastattelussa sekä Facebookissa.

Testamentti menee toiselle yliopistolle

Lapsettoman pariskunnan suunnitelmissa oli testamentata noin puolen miljoonan euron arvoinen asunto Helsingin yliopistolle. Lena Huldén ei kerro tarkemmin, mille taholle arvokas asunto testamentataan nyt.

Huldénien mukaan testamentin saajaksi merkitään sama ulkomainen yliopisto, jolle he antavat myös kirjakokoelmansa. Yliopiston nimeä ei paljasteta.

Lena Huldén uskoo, että jos hänen miehelleen olisi puhuttu asiasta ennakkoon, yliopiston kanssa olisi voinut syntyä sopimus. Näin ei kuitenkaan tapahtunut.